# Anna-Eva Bergman

### Fra Wikipedia, den frie encyklopedi

Anna-Eva Bergman (født 29. mai 1909 i Stockholm, død 24. juli 1987 i Grasse, Frankrike) var en norsk maler.

Bergman ble født i Stockholm som barn av svensk far og norsk mor. Foreldrene ble skilt kort tid etter fødselen, og hun flyttet med moren til Norge. Hun vokste opp hos flere av morens søstre i Hardanger og Fredrikstad/Oslo. Hun ble oppfordret av sin onkel til å satse på kunstnervirke, og begynte i 1926 på SHKS, og året etter på Statens Kunstakademi, hvor hun hadde Axel Revold som lærer. Hun studerte også i Wien og Paris.

I Paris møtte hun den tyske maleren Hans Hartung (1904-1989). De to ble gift i 1933, og levde sammen i 6 år, på Minorca, i Norge, Italia og Frankrike. Da paret ble skilt i 1939 vendte Bergman nedbrutt hjem til Norge. Hun var gift med offiser og fabrikkeier Fridhjof Lange (1895-1988) fra 1944 til 1952. da hun i 1952 møtte igjen Hartung, ble hun skilt fra Lange og i 1957 på ny gift med Hartung. Paret bosatte seg i Antibes i 1973. En stiftelse i Antibes forvalter i dag deres hjem som et museum, og tar vare på etterlatte verk, forvalter verkkataloger o.l.

Bergmans første utstillinger i Norge (1950 og 1961) vakte liten oppsikt, men etter utstillinger i Paris og andre steder våknet interessen i Norge. Utstillinger i Kunstnernes Hus (1966) og på Høvikodden (1979) var tydelige anerkjennelser av hennes arbeid.

| Bergmans kunst bygger på sterkt personlige oppfatninger av samspillet mellom natur og geometri, form og substans. Ut fra sine naturopplevelser og inntrykk har hun i sine malerier skapt symboler og tegn med allmenngyldig karakter |
Tone Skedsmo

## [rediger] Litteratur

- Tone Skedsmo. «Anna-Eva Bergman». I: Norsk biografisk leksikon, 2. utg.
- Anna-Eva Bergman / redaktør: Paula Fure. - Kongsberg : Galleri Åkern, 2006. ISBN 978-82-997395-0-4
- Minnespeil : tegninger av Anna-Eva Bergman / Museet for samtidskunst 2002; utstillingsansvarlig Karin Hellandsjø og Ole Henrik Moe. (TERSKEL ; nr 24 )
- Ole Henrik Moe. Anna-Eva Bergman : liv og verk Dreyer, 1990. ISBN 82-09-10479-9
- Anna-Eva Bergman : malerier og tegninger 1949-1987 / redaktør: Ole Henrik Moe ; Lillehammer Kunstmuseum 1996. Orfeus, 1996. ISBN 82-467-00030
- Karin Hellandsjø. «Anna Eva Bergman» I: Kunst. - 1983, nr 4.
- kunstbib i alt 19 bøker, artikler og utstillingskataloger om Bergman

## [rediger] Eksterne lenker

- Kulturspeilet om utstilling i 2002
- fondationhartungbergman.fr
- kulturnett troms

Hentet fra «http://no.wikipedia.org../../../a/n/n/Anna-Eva_Bergman_880e.html»

Kategorier: Norske malere | Fødsler i 1909 | Dødsfall i 1987

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk